  Наталья Тетерина Туннэ, 19-тӥ оштолэзе, Ижкарысь Суредан устолыкъя удмурт элькун музейын ож темая суредъёсын «Ньылетӥ сӥзьыл» адӟытон усьтӥськоз. Отын совето вакытысь искусствоя классикъёслэн Борис Угаровлэн, Алексей Ерёминлэн, Олег Ломакинлэн, Пётр Кривоноговлэн но мукетъёсызлэн ужъёссы возьматэмын луозы, ивортэ музейлэн пресс-службаез. Ӵектосэ пырем ужъёс пӧртэм аръёсы кылдытэмын, соос пӧлын Бадӟым Атыкай ож вакытэ но ож бӧрсьы аръёсы. Ваньмыз 15 суред возьматэмын, куд-огез соос пӧлысь одӥг пол гинэ возьматылэмын Суредан устолыкъя элькун музейлэн пресс-службаезУчкисьёс Удмуртиысь суредасьлэсь Алексей Чернышовлэсь ассамбляж амалэн лэсьтэм «Обратная сторона войны» ужзэ адӟозы. Сое кылдытонын автор солдат дӥсь, зарни поталь но су кутӥз, нош подрамникъёслэн мукет палазы - кирос. Суредъёс ожлэсь мукет палзэ возьмато, адӟыны луонтэм, но кышкыт. Ваньмыз со буре ваён кадь, бырем солдатъёсъя реквием кадь Суредан устолыкъя элькун музейлэн пресс-службаезПусъемын, адӟытонын ожмаськонъёс но геройёслэн портретъёссы ӧвӧл. Вань суредъёс улонлэсь дунлыксэ тодэ вайыто, адямилэсь ожлы пумит кариськыса яратыны быгатэмзэ возьмато. Адӟытон 13-тӥ куартолэзёзь ужалоз.  Чакламын 6 ареслэсь бадӟым учкисьёслы. Тегъёс: Лулчеберет Ижкар Удмуртия БыдӟымАтыкайож ож суредасьёс Суреданустолыкъямузей  